Source: https://nastope.sk/2020/02/12/generalna-prokuratura-porusila-prava-sefa-madarskej-spolocnosti-mol/?utm_source=rss&utm_medium=rss&utm_campaign=generalna-prokuratura-porusila-prava-sefa-madarskej-spolocnosti-mol
Timestamp: 2020-02-20 13:17:41+00:00

Document:
Generálna prokuratúra porušila práva šéfa maďarskej spoločnosti MOL - NASTOPE.SK
Generálna prokuratúra porušila práva šéfa maďarskej spoločnosti MOL
Práva šéfa MOL-u Zsolta Hernádiho na inú právnu ochranu a spravodlivý proces boli porušené! TASR informuje, že o tom rozhodol v utorok I. senát Ústavného súdu SR, čím v tejto časti vyhovel Hernádiho ústavnej sťažnosti. Vec sa týka sporného európskeho zatykača, ktorý na Hernádiho v minulosti vydal chorvátsky súd, a jeho vykonateľnosťou v Slovenskej republike.
Súd v chorvátskom Záhrebe vydal 15. decembra 2015 na sťažovateľa európsky zatýkací rozkaz, na základe ktorého bol vložený záznam do Schengenského informačného systému. Pri sťažnosti na Ústavný súd išlo najmä o aplikáciu paragrafu zákona o európskom zatýkacom rozkaze, ktorý upravuje tzv. predbežné preskúmanie záznamu. Ústavní sudcovia sa zaoberali otázkou rozsahu, v akom je potrebné predbežne preskúmať záznam, a či tak Generálna prokuratúra urobila.
“Ústavný súd dospel k záveru, že generálna prokuratúra pri vybavení tretieho podania sťažovateľa neuplatnila svoju právomoc v rozsahu, ktorý jej vyplýval z právnej úpravy, teda konala arbitrárne. Ústavný súd preto nálezom rozhodol, že generálna prokuratúra oznámením z 27. novembra 2018 porušila základné právo sťažovateľa na inú právnu ochranu podľa článku 46, odsek 1 Ústavy SR a právo na spravodlivý proces podľa článku 47 Charty základných práv Európskej únie,” uviedol sudca spravodajca Miroslav Duriš.
Ústavný súd zrušil napadnuté oznámenie Generálnej prokuratúry a vec jej vrátil na ďalšie konanie. Jej úlohou pri ďalšom postupe bude podľa Duriša zohľadniť právne názory Ústavného súdu a znovu sa zaoberať tretím podaním sťažovateľa. Generálna prokuratúra musí tiež zaplatiť sťažovateľovi trovy konania v sume 1038 eur.
Pri európskom zatykači ide o korupčnú aféru z roku 2009 v súvislosti s dohodou umožňujúcou koncernu MOL získať kontrolu nad chorvátskou ropnou a plynárenskou spoločnosťou INA. Chorvátsko roky žiada zadržanie Hernádiho pre údajné podplácanie bývalého premiéra Iva Sanadera sumou desať miliónov eur. Maďarsko však odmieta jeho vydanie, ako aj obvinenia. Záhrebský súd vlani v decembri v obnovenom procese uznal Sanadera a generálneho riaditeľa MOL za vinných z úplatkárstva. Sanadera odsúdil na šesť rokov a Hernádimu, ktorého stíhali v neprítomnosti, uložil dvojročný trest. Obaja vinu popierajú.
Generálna prokuratúraÚstavný súd SR0

References: Súd 
 súd 
 súd 
 súd 
 súd 
 súd 
 súd